Escena Erasmus ix de gira per a celebrar el Premi de les Arts Escèniques

## Escena Erasmus ix de gira per a celebrar el Premi de les Arts Escèniques

Un moment de l'espectacle d'Escena Erasmus.

El Projecte Teatral Europeu de la Universitat de València Escena Erasmus presentarà el seu últim espectacle, ‘Una història de por’, que ja han vist més de 8.000 persones, en una gira per València, Alacant i Geldo.

Amb aquesta iniciativa **Escena Erasmus** celebrarà el **Premi d’Honor de les Arts Escèniques**, atorgat en novembre per l’Institut Valencià de Cultura de la Generalitat Valenciana.

A més, la parada de la companyia en el municipi de Geldo serà el fermall d'or per a tancar el nomenament d'aquest municipi de l'Alt Palància com a **Capital Cultural Valenciana**en 2023. Es tracta d'una iniciativa de la Direcció General de Cultura de la Conselleria de Cultura i Esport, juntament amb la Universitat de València.

La **gira de celebració** del premi presentarà l’últim espectacle d'Escena Erasmus, ‘**Una història de por’,** escrita per Anna Marí i Daniel Tormo i dirigida per Josep Valero; tots tres, codirectors del projecte Escena Erasmus. Més de 8.000 persones ja han pogut gaudir d'aquesta proposta durant el 2023 gràcies als programes ‘**Les Europes Menudes**’, de l’Àrea de Cultura de la Diputació de València; ‘**M’importa**’, de l’Institut Valencià de la Joventut, i ‘**AVANT’**, de l'Agenda Valenciana Antidespoblament de la Generalitat Valenciana.

‘Una història de por’ fa una reflexió sobre la por en clau de comèdia, “un sentiment necessari que ens permet estar alerta davant perills que poden ser reals”, expliquen els responsables del projecte.

“Hui, Europa s’enfronta de nou als seus monstres: els tambors de guerra i de mort ressonen de nou en el continent. La foscor provocada per les bombes ens recorda que els éssers humans som fràgils, en ocasions miserables, i que tenim por”, afegeixen.

Les funcions d’Escena Erasmus es podran veure al **Centre Cultural La Nau** de la Universitat de València els dies 11 i 12 de desembre (19 hores); al Teatre Arniches d’Alacant, el dia 13 a les 19:30 hores, i a l’Espai Escènic Multiús ‘Les Escoles’ de Geldo, el dia 14 a les 18:30 hores. Les entrades per a La Nau es poden adquirir a través del web de venda d'entrades de **la Tenda UV**, mentre que les funcions d’Alacant i Geldo són d’entrada lliure fins a completar l’aforament.

Arxivat en:
Fundació General UV
, Escena Erasmus

## Altres Notícies

La Nau de la Universitat es vist de blanc i negre en una obra teatral per a recordar Lluís Alcanyís, 'el metge de València'

Arranca a la Safor la gira d’Escena Erasmus UV i la Diputació de València amb ‘Un instant de bellesa’

ASSAIG-Grup de Teatre de la UV debuta amb el seu primer drama a La Nau, ‘El Far’, una adaptació de l’obra d’Octavi Egea

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar